9 November

9 November is die 313de dag van die jaar in die Gregoriaanse kalender (314de in skrikkeljare). Daar volg nog 52 dae in die res van die jaar.

Gebeure 

 1389 – Pous Bonifatius IX word in Rome gekroon.
 1494 – Die de' Medicis word uit Florence verdryf.
 1518 – Pous Leo X verplig alle Christene om te glo dat die pous aflate kan toestaan.
 1799 – Die staatsgreep van 18 Brumaire gelei deur Emmanuel Joseph Sieyès en Napoléon Bonaparte werp die Franse regering omver.
 1872 – Die Groot Bostonvuur van 1872 begin en vernietig uiteindelik meer as 700 geboue in Boston in die VSA.
 1901 – Prins George, die hertog van Cornwall, word Prins van Wallis en die Graaf van Chester.
 1907 – Die Cullinan-diamant word op sy verjaarsdag aan Koning Edward VII geskenk.
 1918 – Beëindiging van die Duitse Keiserryk en stigting van die Republiek van Weimar.
 1938 – Kristallnacht, die eerste grootskaalse voorval van fisiese anti-Joodse geweld in Nazi Duitsland, begin.
 1953 – Kambodja word van Frankryk onafhanklik.
 1989 – Val van die Berlynse Muur. Dit simboliseer die einde van die Koue Oorlog en die naderende ineenstorting van die Warskouverdrag; die begin van die einde van Sowjet kommunisme.
 2011 – Mark Boucher neem sy 500ste vangskoot in toetskrieket, die eerste persoon ooit.

Geboortes 
 1805 – Karel Lodewijk Ledeganck, Vlaamse skrywer († 1847).
 1841 – Koning Edward VII van die Verenigde Koninkryk († 1910).
 1914 – Hedy Lamarr, Amerikaanse aktrise en uitvinder († 2000).
 1922 – Imre Lakatos, Hongaarse wiskundige, natuurkundige en wetenskapfilosoof († 1974).
 1923 – Dorothy Dandridge, Amerikaanse aktrise († 1965).
 1927 – Carel Boshoff, stigter van Orania († 2011).
 1934 – Carl Sagan,  ’n Amerikaanse sterrekundige, astrofisikus, kosmoloog en skrywer († 1996).
 1965 – Bryn Terfel, Walliese operasanger.
 1993 – Bianca Buitendag, Suid-Afrikaanse professionele branderplankryer.

Sterftes 
 959 – Konstantyn VII van Bisantium. Sy seun Romanos II volg hom op (* 905).
 1918 – Albert Ballin, Duitse reder en entrepreneur (* 1857).
 1940 – Neville Chamberlain, Britse politikus (* 1869).
 1970 – Charles de Gaulle, Franse militêre generaal en staatsman (* 1890).
 1999 – Dricky Beukes, Afrikaanse skrywer (* 1918)

Vakansies, vierings, en waarnemingsdae 
 Onafhanklikheidsdag in Kambodja (1953)
 Schicksalstag in Duitsland.

November